Marián Farías Gómez

Marián Farías Gómez (Buenos Aires, Argentina, 1944ko irailaren 14a) Argentinako musika folklorikoko kantaria eta Peronismoko politikaria da. Los Huanca Hua taldea osatu zuen eta Argentinako musika folklorikoaren bost kantari garrantzitsuenetakotzat jo dute.

Biografia 
Marián Farías Gómez Buenos Aires hiriko Klinika Ospitaleko Amatasun Nabarrean jaio zen, musikari eta artisten familia batean. Ama Pocha Barros poeta zen, Crónicas con rima liburuaren egilea. Aita Enrique “Tata” Farías Gómez (El huachito) musikaria zen.

Musika-ibilbidea 
1963an, 19 urte zituela, Los Huanca Hua taldean sartu zen lehen ahots gisa, Hernán Figueroa Reyes ordezkatuz, 1966ra arte, bere Pedro eta Chango nebekin, Carlos del Franco Terrero eta Guillermo Urienekin batera. Taldeak musika folklorikoa interpretatzeko modua goitik behera aldatu zuen, ahots moldaketa konplexuen bidez, polifonia eta fonema eta onomatopeiak erabiliz erritmoa markatzeko. 

1964an, Misa criolla diskoa grabatu zuen Los Huanca-Huá taldearekin, Chango nebak bost ahotserako murriztua.

1966an Los Huanca-Huá utzi eta Ariel Ramírezen bakarlari gisa sartu zen Esto es folklore ikuskizunaren bigarren zikloan. 1966an grabatu zuen lehen albuma.

1976an, Argentinan diktadura militarra ezartzearen ondorioz erbesteratu zen Espainian. Politikoki, Farías Gómezek ideia peronistekin bat egin zuen.

1976an, erbestean, Márian + Chango albuma grabatu zuen nebarekin, eta 1981ean Argentinan kaleratu zen. 1982an Argentinara itzuli zen.  

1985ean, Cosquingo Jaialdian bere amaren, Pocha Barrosen, eta Cuti Carabajalen "La Salomecita"  interpretatu zuen, eta aipamen berezia lortu zuen. Urte horretan,  gainera, Konex sarietako Merezimenduaren Diploma jaso zuen, Argentinako historiako 5 folklore-kantari hoberenetako bat izateagatik. 

Hainbat ikuskizun egin zituen, hala nola Mujeres argentinas (1987/1988), Si tengo que elegir, Teresa Parodirekin (1997) eta Cantando (2006/2007).

Lana

Album bakarlaria 

 Marián Farías Gómez (1966)
 Marián (1971)
 Marián Farías Gómez (1972)
 Cantando (1975)
 Pequeñas cosas (1986)
 Para ir a buscarte (2011)
 Tango (2016)

Huanca Hua taldearekin 

 Los Huanca Hua Vol 3, 1963
 La misa criolla, 1965

Chango Farías Gómezekin 

 Marián + Chango, 1977

Chango Farías Gómez eta Manolo Juárezekin 

 Contraflor al resto, 1982

Sariak eta aintzatespenak 

 1985ean, Cosquingo Jaialdian a aipamen berezia lortu zuen. 
 1985ean  Konex sarietako Merezimenduaren Diploma jaso zuen, Argentinako historiako 5 folklore-kantari hoberenetako bat izateagatik.

Familia harremanak 
Enrique “Tata” Farías Gómez (El huachito) musikariaren aita izan zen, eta Pocha Barros (María Pueblo) konpositorearen ama. Pedro Farías Gómez, Carlos "Bongo" Farías Gómez, Chango Farías Gómez (2001ean, 2004an eta 2011n hil ziren, hurrenez hurren) eta Mariano Farías Gómez (2001ean hil zen) dira haren nebak. Sebastián Farías Gómez eta Gabriel Martín Farías Gómez musikariak  ilobak dira, Pedroren semeak. Juancho Farías Gómez musikaria eta Facundo Farías Gómez Los Piojos rock-taldeko perkusionista dira ilobak, Changoren semeak.

Ikus, gainera 

 Argentinako musika folklorikoaren historia

Erreferentziak

Kanpo estekak 

 Marián Farías Gómezen webgune ofiziala
 
 

Buenosairestarrak
Argentinako folk abeslariak
Erbesteratuak